Aalborgs Stifts Adresseavis, 1818-02-28
Udenlandske Efterretninger. Thisted Amt er hidtil inddeelt i 2 Districts-Chirurgicater, af hvilke det ene, Districts-Chirurgicatet i Nyekiøbing paa Morsøe, indbefatter Sønder og Nørre Herreder, samt Hassing og Refs Herreder, det andet, Districts-Chirurgicatet i Thisted, Hellerslev og Hundborg, Herreder, tilligemed Vester Han Herred. Øster HanHerred derimod ligger under Districts-Chirurgicatet i Nibe, under Hiørring Amt. Da Øster Han Herred kun har lidet Nytte af sin i Nibe boende Læge, fordi Liimfiorden, som er omtrent 1 Miil bred, ofte er vanskelig ja stundum næsten umuelig at passere, og da Vester HanHerred, formedelst sin fierne Beliggenhed fra Thisted, og de besværlige Veie giennem Sandklitterne, ei heller har den fornødne Hielp af sin i denne Bye boende Districts-Chirurg, saa foranledigede dette et forslag fra Etatsraad og Stiftsphysicus Koefoed i Aalborg, og vedkommende Amtmænd, om en forandret Jnddeling af de omhandlede Chirurgicater, saaledes at endnu et tredie blev oprettet. Ved den nyelig forefaldne Vacance i Districts-Chirurgicatet i Nyekiøbing, paa Morsøe, samt da Districts-Chirurgen i Thisted erklærede sig villig til at renoncere paa Vester Han Herred, imod at erholde Hassing og Refs Herreder, der fandtes at kunne og burde afgaae fra Districts-Chirurgicatet i Nyekiøbing, gaves der passende Leilighed til at forberede denne Forandring, for at samme, ved Vacance i Districts-Chrirurgicatet i Nibe, eller anden passende Leilighed, kunde sættes i Værk. Cancelliet, der ikke kunde andet end ansee en forbedret Indretning ved de omhandlede Chirurgicaters Jnddeeling for ønskelig og gavnlig for det Offentlige, indledte derfor angaaende denne Gienstand Brevvexling med det kongelige Sundheds-Collegium, som aldeles bifaldt Forslaget; ligesom de Deputerede for Finantserne, med hvem Cancelliet havde corresponderet angaaende den forøgede Udgift af 150 Rbdlr. S. V. aarlig, som til den i Forslag bragte 3die Districts-Chirurgs Lønning vilde medgaae, intet fandt at erindre imod, at denne Løn forskudsviis udredes af den kongelige Kasse, naar denne Udgift erstattes Finantskassen paa samme Maade som Lønningerne til de øvrige Districtschirurger, nemlig ved Repartition paa vedkommende District. Cancelliet indgik derefter med allerunderdanigst Forestilling angaaende denne Gienstand, og da sammes Forslag havde vundet Hs. Majestæts allerhøieste bifald, blev det, ved Reskript til Amtmanden over Thisted Amt, af 11te d. M., allernaadigst bestemt, at Districts-Chirurgicaterne i bemeldte Amt skulle fordeles saaledes, at Sønder og Nørre Herreder, tilligemed Øerne Jegindøe og Aggers, henlægges under Districts-Chirurgicatet i Nyekiøbing, paa Morsøe; Hassing og Refs Herreder, tilligemed Hillerslev og Hundborg Herreder, under Districts-Chirurgicatet i Thisted; samt at i sin Tid Øster og Vester Han Herreder, ved Vacance i Districts-Chirurgicatet i Nibe, eller anden passende Leilighed, forenes i et eget DistrictsChirurgicat, hvis Læge skal have Boepæl i Kollerup, og nyde i aarlig Løn 150 Rbdlr. S. V. at udredes paa den forommeldte Maade. Saalænge indtil denne sidste Forandring kan foregaae, skal derimod Districts-Chirurgicatet i Vester Han Herred interimistisk overtages og besørges af Districts Chirurgen i Nibe. (Eft. Coll. Tidenden.